**Mellékeltem a gyakorlófeladat kiinduló fájljait.**

**A users.js fájlban vannak kommentek. OLVASSÁTOK EL!**

**A kódot formázzátok!**

**Feladatok:**

* Írasd ki egy html táblázatba a felhasználók adatait, amiket a json fájl tartalmaz.
* A fejlécek tartalma a következő legyen:

Azonosító, Felhasználónév, Jelszó, Vezetéknév, Keresztnév, Ország, Állam/Megye, Irányítószám, Város, Cím, Nem, Születési dátum, Email cím, Telefonszám.

(firstname = vezetéknév - Igen, tudom hogy valójában nem.)

* A táblázat fejrészét dinamikusan generáld.
* Legyen 5 gombotok. A gombok kattintásra bizonyos funkciókat valósítanak meg. Mindegyik gomb újragenerálja a táblázatot. A gombok felirata és funkciói a következők:
  + 1990 előttiek
    - Csak az 1990 előtt született felhasználók felhasználónevét írja ki a táblázatba
  + A 3 legidősebb
    - A 3 legidősebb felhasználó vezeték-, keresztneve és születési dátuma, kor szerint csökkenő sorrendben.
* Szűrt nevek
  + A vezetéknév, keresztnév legyen kiratva az 1900 és 2000 között született Budapesti lakosú férfiaknál, akiknél a megye/állam mező is meg van adva, Az adatok vezetéknév szerint, azonos vezetéknév esetén keresztnév szerint legyen rendezve.
  + Városok
    - Minden város neve, amelyben legalább ketten laknak, és mellette a lakosok száma
  + 2000 előttiek
    - Minden 2000 előtt született felhasználó, vagy nem Budapesti felhasználó vezeték-, kereszt- és felhasználóneve, email címe, telefonszáma.
  + Statisztika
  + A táblázatok alá kiírja külön bekezdésekbe a következőket:
    - A legidősebb ember felhasználóneve, mellé a dátum a következő formában: 1990. március 10.
    - A legfiatalabb ember felhasználóneve mellé a dátum a következő formában: 1990. március 10.
    - Az átlagéletkort két tizedes jegyre kerekítve.
    - Az összegzett életkort.
* A projektet folyamatosan egy github repoba mentsd. Gyakorold a reset, revert parancsokat is.

**Plusz feladatok:**

* A gombokat is dinamikusan generáld.
* addEventListenert használj ne onclick-et. Nézz utána, hogy tudsz neki paramétert átadni
* Formázd meg a táblázatot.
* Minden th-ba a szöveg elé szúrj be egy ikont. A Google féle material design ikonokból válogass: <https://material.io/icons/> Githubon ott a doksi.
* Az innerHTML tulajdonság használatával, és Elementek létrehozásával is megvalósítod a feladatot.